
RADVILIŠKIO RAJONO SAVIVALDYBĖS TARYBA

SPRENDIMAS
DĖL INDIVIDUALIŲ GERIAMOJO VANDENS IŠGAVIMO IR GERINIMO ĮRENGINIŲ ĮSIGIJIMO IR ĮRENGIMO DALINIO FINANSAVIMO TVARKOS APRAŠO, PATVIRTINTO RADVILIŠKIO RAJONO SAVIVALDYBĖS TARYBOS 2021 M. LAPKRIČIO 25 D. SPRENDIMU NR. T-603 „DĖL INDIVIDUALIŲ GERIAMOJO VANDENS IŠGAVIMO IR GERINIMO ĮRENGINIŲ ĮSIGIJIMO IR ĮRENGIMO DALINIO FINANSAVIMO TVARKOS APRAŠO PATVIRTINIMO“, PAKEITIMO

2024 m.                        Nr. T-   
Radviliškis

Radviliškio rajono savivaldybės taryba nusprendžia:
.	Pakeisti Individualių geriamojo vandens išgavimo ir gerinimo įrenginių įsigijimo ir įrengimo dalinio finansavimo tvarkos aprašo, patvirtinto Radviliškio rajono savivaldybės tarybos 2021 m. lapkričio 25 d. sprendimu Nr. T-603 „Dėl Individualių geriamojo vandens išgavimo ir gerinimo įrenginių įsigijimo ir įrengimo dalinio finansavimo tvarkos aprašo patvirtinimo“:
.	Pakeisti 4 punktą ir jį išdėstyti taip:
„. Paraiškas daliniam finansavimui gauti gali teikti Radviliškio rajono savivaldybės gyventojai, savo gyvenamąją vietą deklaravę Radviliškio rajono savivaldybėje (toliau – Pareiškėjai) ir individualius geriamojo vandens išgavimo ir gerinimo įrenginius įrengę Radviliškio rajone. Pareiškėjai individualius geriamojo vandens išgavimo ir gerinimo įrenginius turi būti įsigiję ir įsirengę ne anksčiau kaip 2025 m. sausio 1 d. nuosavybės teise valdomame gyvenamosios paskirties objekte.“
.	Pakeisti 6 punktą ir jį išdėstyti taip:
„. Individualių geriamojo vandens išgavimo ir gerinimo įrenginių įsigijimas ir įrengimas iš dalies finansuojamas tik tuo atveju, kai nėra techninės galimybės prisijungti prie centralizuotosios geriamojo vandens tiekimo sistemos arba tokia centralizuoto geriamojo vandens paslaugų tiekimo galimybė numatyta Radviliškio rajono savivaldybės vandens tiekimo ir nuotekų tvarkymo infrastruktūros plėtros specialiajame plane, bet neplanuojama įgyvendinti artimiausius 3 metus.“
.	Papildyti 61 punktu ir jį išdėstyti taip:
„. Apie ketinamus vykdyti individualių geriamojo vandens išgavimo ir gerinimo įrenginių įrengimo darbus būtina informuoti seniūniją, kurioje bus vykdomi darbai, bei gauti seniūnijos suderinimą, kad tokie darbai būtini.“ 
.	Pakeisti 7 punktą ir jį išdėstyti taip:
„. Paraiškos teikiamos nuo einamųjų metų balandžio 1 dienos iki einamųjų metų lapkričio 1 dienos Radviliškio rajono savivaldybės administracijos Investicijų ir turto valdymo skyriui (paraiškos forma pridedama).“ 
.	Pakeisti 12 punktą ir jį išdėstyti taip:
„. Finansavimas skiriamas Pareiškėjui įvykdžius paraiškoje nurodytus darbus, įrenginius pradėjus eksploatuoti, pateikus pirkimą ir apmokėjimą pagrindžiančius dokumentus (įrenginius įsigijus išsimokėtinai ar lizingu privaloma pateikti sutarties kopiją) bei seniūnijai, kurioje buvo vykdomi darbai, patvirtinus raštiškai, kad darbai atlikti. Finansavimas pagal Aprašą paraiškoje nurodytu adresu skiriamas vieną kartą.“
.	 Papildyti 121 punktu ir jį išdėstyti taip:
„. Darbai turi būti atlikti ir įrenginiai pradėti eksploatuoti ne anksčiau nei 2 m. iki paraiškos pateikimo datos. Finansavimas skiriamas pagal darbų atlikimo metu galiojusį Aprašą.“
.	Nustatyti, kad šis sprendimas įsigalioja 2025 m. sausio 1 d.



Savivaldybės meras 	

Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Parengto tarybos sprendimo projekto tikslas – praplėsti paramos įsirengus geriamojo vandens išgavimo ir gerinimo sistemas gavėjų ratą gyventojams sudarant galimybę individualiai apsirūpinti geriamuoju vandeniu, todėl siūloma patvirtinti Individualių geriamojo vandens išgavimo ir gerinimo įrenginių įsigijimo ir įrengimo dalinio finansavimo tvarkos aprašo pakeitimus. 
Susiklosčius situacijai, kuomet Radviliškio rajone vis daugėja gyventojų, pageidaujančių centralizuotos geriamojo vandens tiekimo ir nuotekų surinkimo infrastruktūros vietovėse, kuriose infrastruktūros plėtra nenumatyta bei kuriose gyventojų skaičius per mažas, kad tokios infrastruktūros įrengimas ekonominiu požiūriu būtų tikslingas arba šios infrastruktūros plėtra numatyta, tačiau nebus įgyvendinta artimiausius 3 metus, siūloma daline finansine kompensacija remti Radviliškio rajono gyventojus, neturinčius galimybės prisijungti prie centralizuotų infrastruktūros tinklų. 
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės meras, rengėjas – Radviliškio rajono savivaldybės administracijos Investicijų ir turto valdymo skyrius.
. Kaip šiuo metu yra reguliuojami sprendimo projekte aptarti teisiniai santykiai.
Sprendimo projekte aptariami klausimai reguliuojami Lietuvos Respublikos geriamojo vandens įstatymu, Lietuvos Respublikos geriamojo vandens tiekimo ir nuotekų tvarkymo įstatymu, Geriamojo vandens tiekimo ir nuotekų tvarkymo infrastruktūros plėtros planų rengimo taisyklėmis, patvirtintomis LR aplinkos ministro 2006 m. gruodžio 29 d. įsakymu Nr. D1-636. 
Vietovėse, kuriose nėra viešosios centralizuotai tiekiamo geriamojo vandens sistemos ir tokia sistema nenumatyta, numatytas individualus geriamojo vandens išgavimas ir naudojimas. Fiziniai ir juridiniai asmenys, neturintys galimybių naudotis viešai tiekiamu geriamuoju vandeniu, vandeniu apsirūpina individualiai ir rūpinasi asmeniniame namų ūkyje naudojamo vandens sauga ir kokybe.
Radviliškio rajono savivaldybėje šiuo metu galioja Individualių geriamojo vandens išgavimo ir gerinimo įrenginių įsigijimo ir įrengimo dalinio finansavimo tvarkos aprašas, patvirtintas Radviliškio rajono savivaldybės tarybos 2021 m. lapkričio 25 d. sprendimu Nr. T-603 „Dėl Individualių geriamojo vandens išgavimo ir gerinimo įrenginių įsigijimo ir įrengimo dalinio finansavimo tvarkos aprašo patvirtinimo“. Apraše numatyta, kad individualių geriamojo vandens išgavimo ir gerinimo įrenginių įsigijimas ir įrengimas iš dalies finansuojamas tik tuo atveju, kai nėra techninės galimybės prisijungti prie centralizuotosios geriamojo vandens tiekimo sistemos (vietovėse, kurios nepatenka į viešojo geriamojo vandens tiekimo teritorijas, geriamojo vandens tiekimo infrastruktūros plėtros teritorijas, kuriose nėra savivaldybei arba savivaldybės valdomai įmonei priklausančios naudoti tinkamos geriamojo vandens tiekimo infrastruktūros), ir vietovėse, kuriose geriamasis vanduo yra / buvo tiekiamas ar dėl kitų objektyvių priežasčių nebėra tiekiamas centralizuotai geriamojo vandens tiekėjo, neturinčio geriamojo vandens tiekimo licencijos. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Aprašo pakeitimais siūloma skirti finansavimą gyventojams individualiais įsirengusiems geriamojo vandens tiekimo sistemas vietovėse, kuriose nėra techninės galimybės prisijungti prie centralizuotosios geriamojo vandens tiekimo sistemos ir tokios galimybės centralizuoto geriamojo vandens paslaugų teikėjas ar Radviliškio rajono savivaldybė neplanuoja sudaryti artimiausius 3 metus. Tam, kad finansavimu nebūtų piktnaudžiaujama, Aprašas tikslinamas į kompensacijos skyrimo mechanizmą įtraukiant seniūnijas. Patikslinama, kad finansavimas pagal Aprašą paraiškoje nurodytu adresu skiriamas tik vieną kartą (tuo pačiu adresu pakartotinis kompensavimas skiriamas nebus). Aprašas papildomas punktu, kad darbai turi būti atlikti ir įrenginiai pradėti eksploatuoti ne anksčiau nei 2 m. iki paraiškos pateikimo datos, o finansavimas skiriamas pagal darbų atlikimo metu galiojusį Aprašą. Nustatoma, kad šie pakeitimai įsigalioja 2025 m. sausio 1 d. 
Patvirtinus Aprašo pakeitimą bus dar labiau prisidedama prie neurbanizuotose teritorijose gyvenančių gyventojų gyvenimo sąlygų gerinimo. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Sprendimui įgyvendinti papildomų teisės aktų priimti, pakeisti ar pripažinti netekusiais galios nereikės.
. Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti iš 2025 m. savivaldybės biudžeto numatomas apie 85 tūkst. eurų lėšų poreikis.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Vadovaujantis Lietuvos Respublikos korupcijos prevencijos įstatymu šiam sprendimo projektui antikorupcinis vertinimas nėra taikytinas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
. Pridedami dokumentai.
Nėra.




Sprendimo projektą parengė
Investicijų ir turto valdymo skyriaus vyriausioji specialistė	  Justė Kriuklienė



